KANPUR: ज्यादा पैसा ज्यादा बिजली की योजना की तरफ केस्को ने कदम बढ़ा दिए हैं. इसी कड़ी में 22 सबस्टेशनों के अ‌र्न्तगत आने वाले घर, दुकानों, फैक्ट्रीज तक ट्रिपिंग फ्री पॉवर सप्लाई की तैयारी केस्को ने तेज कर दी है. इसके लिए केस्को करीब 12 करोड़ से इन सबस्टेशन एरिया में ट्रिपल पोल मैन्यूअल आपरेटिंग स्विच और एयर सर्किट ब्रेकर लगाने जा रहा है. एसीबी व टीपीएमओ खरीदने और उन्हें लगाने के लिए केस्को ने अलग-अलग टेंडर भी कॉल किए है. जिससे जल्द से जल्द काम पूरा हो सके.